Peking u Hong Kongu sprovodi kampanju reforme obrazovanja, oprobanu partijsku taktiku za istrebljenje opozicije, u cilju uspostavljanja političke kontrole nad bivšom britanskom kolonijom\n7379 pregleda\t1 komentar(a)\nUčenici srednje škole na protestima u Hong Kongu u septembru prošle godine, Foto: Reuters\nCua Čiu-fai ima misiju da očisti učionice Hong Konga od onoga što on smatra otrovnom pristrasnošću protiv Kine. Njegovi vojnici su uglavnom roditelji. On je regrutovao stotine majki i očeva da prate i prijavljuju nastavnike koje okrivljuju da pune učenike mržnjom prema Kini i pozvao ih da u znak protesta izađu na ulice.\nKoristeći njegov Jutjub kanal, koji ima 114 000 pratilaca, Cua kaže da je angažovao roditelje i druge dobrovoljce u okviru inicijative nazvane „Pomoć našoj sljedećoj generaciji“. U snimku objavljenom krajem oktobra, on priča o tome kako je vidio fotografije „ljudi koji izgledaju kao nastavnici“ kako govore učenicima da uzimaju kamenice tokom demonstracija koje su prošle godine zahvatile Hong Kong. Tim nastavnicima treba oduzeti dozvole za rad, kaže on na snimku: „Ukoliko ste nastavnik i podstičete učenike da uništavaju ovo mjesto zbog određenih takozvanih političkih pozicija, to je nešto što apsolutno ne možemo prihvatiti“.\nCuina inicijativa dobila je podršku pojedinih političkih ličnosti u Hong Kongu koje podržavaju Peking. Napadi na gradske prosvjetne radnike postali su dio šireg plana kineskih lidera da reformišu buntovnu omladinu nakon povremeno nasilnih prošlogodišnjih prodemokratskih demonstracija.\nOko 40 odsto od ukupno 9200 demonstranata uhapšenih u periodu između juna prošle i ove godine bili su učenici i studenti, pokazali su podaci koje je Rojtersu na uvid dala policija. Njih 1635 je mlađe od 18 godina. Oko 100 nastavnika iz osnovnih i srednjih škola takođe je uhapšeno, kazao je sekretar za obrazovanje Hong Konga.\nUznemireni zbog toga što je toliko mladih stanovnika Hong Konga izrazilo neprijateljstvo prema vladajućoj Komunističkoj partiji i njenoj viziji obnovljene Kine, rukovodstvo se okrenulo reedukaciji - isprobanoj taktici Partije tokom decenija istrebljivanja opozicije. Cilj je da od mladih Hong Konga naprave građane lojalne Kini.\nIntervjui sa političarima Hong Konga, nastavnicima i direktorima škola, kao i sa zvaničnicima iz kontinentalne Kine, kao i pregled novog obrazovnog materijala pokazali su da su školski program, kadar, ispiti i vanškolske aktivnosti na meti Pekinga.\nLau Siu-kaui, potpredsjednik Kineskog udruženja za Hong Kong i Makao, vodeće kineske organizacije za dešavanja u Hong Kongu, kazao je za britansku agenciju da je prvi zadatak pretvoriti mlade Hong Konga u građane koji poštuju zakon, a zatim im usaditi nacionalni ponos. „Učenicima treba govoriti da ne čine ništa što bi moglo nauditi bezbjednosti i interesima naše zemlje“, kazao je on. Nakon što je to postignuto, „želimo da njegujemo osjećaj patriotizma“.\nDvojica zvaničnika iz kontinentalne Kine kazala su za Rojters da očekuju sveobuhvatnu obrazovnu reformu u Hong Kongu tokom sadašnjeg mandata šefice izvršne vlasti Keri Lem, koji se završava 2022. Mada nijesu iznijeli puno detalja zvaničnici, koji su željeli da ostanu anonimni, kazali su da će reforma obrazovanja podrazumijevati veći nadzor nastavnika.\nOdgovarajući na pitanja Rojtersa, Biro za obrazovanje Hong Konga je saopštio da je „njegovanje osjećaja nacionalnog identiteta kod učenika“ ključni cilj učenja, kao i u drugim zemljama. Nacionalno obrazovanje „ima za cilj da unaprijedi znanje učenika o istoriji naše zemlje, kulturi i razvoju“, saopšteno je iz Biroa. „Kao i njihovu svijest od važnosti nacionalne bezbjednosti, stoga razvijanje osjećanja pripadnosti zemlji“.\nObrazovna kampanja je ključni dio većeg projekta - uspostavljanja političke kontrole nad bivšom britanskom kolonijom. Proteklih mjeseci, Kina je uvela strogi zakon nacionalne bezbjednosti koji joj omogućava raspoređivanje ozloglašenih agenata državne bezbjednosti u Hong Kongu, uhapsila je prodemokratske ličnosti i odložila izbore za zakonodavni savjet.\nVlada tvrdi da je obrazovni sistem „propao“ kako bi opravdala drastične promjene i ubrzala uspostavljanje kontrole, kazao je Ip Kin-juen, prodemokratski poslanik koji predstavlja obrazovni sektor u Zakonodavnom savjetu. Ovaj potez je izazvao strah među prosvetnim radnicima, kazao je Ip.\nU septembru, jedan nastavnik iz Hong Konga je postao prvi koji je izgubio dozvolu za rad nakon što je optužen da je na času propagirao nezavisnost grada. Reagujući na taj postupak liderka vlasti u gradu, Keri Lem je kazala da „trule jabike“ treba ukloniti iz obrazovnog sistema.\nRanije ovog mjeseca, Biro za obrazovanje je oduzeo dozvole za rad još jednom nastvaniku, navodeći u saopštenju da je on manipulisao istorijskim činjenicama na času kada je rekao učenicima da je Britanija „počela Opijumski rat kako bi eliminisala opijum u Kini“.\nU Prvom opijumskom ratu, između 1839. i 1942. Britanija je pokrenula vojnu akciju nakon što je Kina krenula u obračun sa trgovinom opijuma u zemlji, kojom su dominirali britanski trgovci. Ovo je veoma osjetljiva tema za Peking, koji taj konflikt smatra početkom „vijeka ponižavanja“ kada su strani vojnici kolonizovali i eksploatisali njihovu zemlju.\nIp je u saopštenju kazao da je nastavnik pogriješio, ali da je kazna bila pretjerana. Identiteti dvoje nastavnika nijesu otkriveni, navodi Rojters.\n„Nastavnici igraju ključnu ulogu u prosljeđivanju znanja i njegovanju karaktera učenika“ saopšteno je iz Biroa za obrazovanje, koji nadgleda obrazovni sistem Hong Konga. „Svi postupci su preduzeti sa profesionalne tačke gledišta u interesu učenika i nemaju nikakve veze sa politikom“.\nPojačani nadzor nastavnika već je dao rezultate. Majkl Vong, počasni izvršni sekretar u Udruženju direktora srednjih škola u Hong Kongu kazao je za britansku agenciju da su nakon uvođenja zakona o nacionalnoj bezbjednosti u junu, mnogi direktori počeli da se plaše vlasti, roditelja ili javnosti.\nU strahu od odmazde, dvoje nastavnika je kazalo za Rojters da oni planiraju da se klone osjetljivih tema poput masovnog zatvaranja Ujgura u Sinđiangu. Kada su u pitanju osjetljive teme, oni da planiraju da se striktno pridržavaju nedavno revidiranih udžbenika za liberalne studije, predmet građanskog obrazovanja koji učenici polažu na kraju školovanja. Iz udžbenika su izbačena poglavlja koja bi se mogla smatrati kritičkim prema Pekingu, ili naklonjenim demokratiji i građanskim pravima\nKaren Vong, koja predaje liberalne studije, kaže da se konsultovala sa kolegama i da su odlučili da se pridržavaju revidiranih udžbenika prilikom predavanja o vladavini prava, kineskom političkom sistemu i drugim potencijalno spornim temama. Do sada, mnogi nastavnici su koristili materijal po svom izboru.\n„Sada ćemo se više oslanjati na udžbenike jer je tako bezbjednije“, kazala je Vong za Rojters. Ona je rekla da se ne zna „koji izrazi ili koje riječi“ mogu izazvatižalbe roditelja i učenika.\nRevizija je, kako navodi Biro za obrazovanje, inicirana zbog „sve veće zabrinutosti javnosti povodom kvaliteta i tačnosti“ udžbenika za građansko obrazovanje.\nSekretar za obrazovanje Kevin Jeng juče je najavio niz izmjena programa liberalnih studija. To će značiti smanjenje sadržaja za polovinu i uspostavljanje spiska odobrenih udžbenika, kazao je Jeng na konferenciji za novinare.\nVlasti takođe pregledaju ispitna pitanja.\nLau, iz organizacije u Hong Kongu, kaže da ispiti treba da pojačaju izmjene sadržaja u nastavnom programu, a da studenti treba da budu podsticani da pružaju prave interpretacije tema poput kineskog ustava i modela upravljanja u Hong Kongu. „Obezbijedite pravu vrstu udžbenika i zatim pružite odgovarajuće odgovore na ispitna pitanja“, kazao je Lau, koji živi u Hong Kongu. Onda će učenici, kaže on, znati „koji odgovori daju dobar rezultat na ispitu“.\nZa kineske lidere, protesti koje su u Hong Kongu predvodili mladi ljudi uznemiravajuće su podsjećali na jedan opasan period za Komunističku partiju - studentske proteste na Tjenanmenu koji su kratko uzdrmali njihovu kontrolu vlasti. Nakon gušenja protesta, partija je 1991. godine počela da sprovodi kampanju patriotskog obrazovanja na kontinetalnom dijelu zemlju. Glavni cilj je bio da se učenici konstantno podsjećaju na „vijek poniženja“ Kine i na ulogu Komunističke partije u odvraćanju stranih sila i obnovi nacionalnog suvereniteta.\nProtesti u Hong Kongu podsjetili su kineske vlasti na studentske proteste na Trgu Tjenanmenfoto: Reuters\nProjekat je bio nevjerovatno uspješan, kaže za britansku agenciju Žao Suišeng profesor na Univerzitetu u Denveru koji je proučavao obrazovnu kampanju. „U Kini danas, nacionalistička osjećanja preovladavaju među mladim ljudima“, kazao je Žao. „To je rezultat patriotskog obrazovanja. Dali su im samo one informacije koju su željeli i pokušali da blokiraju sve druge informacije“.\nDo sada, inžinjering takve vrste grupnog razmišljanja u Hong Kongu nije bio lak. Prilikom posjete gradu 2007. godine kineski predsjednik Hu Đintao je pozvao na njegovanje snažnog osjećaja nacionalnog identiteta među mladim ljudima. Lokalna vlada je odriješila kesu opredjeljujući više novca za nacionalno obrazovanje.\nMeđutim, to se nije odmah isplatilo u vidu patriotskog osjećanja. Desetine hiljada učenika, roditelja i nastavnika su 2012. godine protestovale protiv pokušaja vlade da uvede obavezni predmet nacionalno obrazovanje i vlada se povukla.\nRojtersova analiza vladinih podataka o sredstvima za nacionalno obrazovanje pokazuju da ona i dalje da rastu. U školskoj 2018-19. godini, vlada je potrošila 15 miliona dolara na programe razmjene učenika i nastavnika i 12 miliona u grantovima za 634 škole koje imaju sestrinske škole u kontinentalnom dijelu zemlje.\nMeđutim kao što je pokazao talas protesta prošle godine, ti napori su imali slab uticaj.\nImplementacija patriotskog obrazovanja u Hong Kongu će predstavljati veliki izazov jer Komunistička partija tamo nema „dobro razrađen, organizovan i hijerarski sistem“ kakav postoji u kontinentalnom dijelu, kazao je Žao. Ukoliko građani Hong Konga imaju „slobodan pristup“ spoljašnjim informacijama i nastave da budu svjesni stvari poput „pozicija međunarodne zajednice o Hong Kongu“ vlasti će teško preoblikovati njihovo mišljenje.\nVeć postoje znaci otpora. Ip, prodemokratski poslanik, takođe je potpredsjednik udruženja profesionalnih nastavnika Hong Konga koje ima 100 000 članova, i koje je osnovalo fond za pravnu pomoć nastavnicima koji se nađu na meti. Oni su preuzeli slučajeve oboje nastavnika kojima su oduzete dozvole za rad.\n„Ukoliko jedan nastavnik može biti kažnjen na ovakav način, svi ostali nastavnici će strahovati od takve kazne“, kazao je on. „Želimo da ljudi shvate da se i dalje borimo, možda na drugačiji način, ali otpor je tu“.\nSa druge strane bitke su građani Hong Konga koji podržavaju Peking poput Cua, obrazovnog krstaša. Cua, koji predaje kineski jezik u jednom centru za obuku, kazao je da je započeo inicijativu nadzora nastavnika kako bi se suprotstavio mržnji prema Kini, policiji i vladi Hong Konga. Učenici, kazao je on, treba da budu informisani o velikim uspjesima koje je Kina postigla zadnjih decenija. „Neovisno od toga koliko mrzite Kinu, prvo morate da razumijete Kinu“, kazao je on.\nŠefica izvršne vlasti u Hong Kongu Keri Lem i kineski predsjednik Si Đinpingfoto: Reuters\nCua kaže da njegova grupa traži od roditelja i učenika dokaze, poput listića, domaćih zadataka i snimaka, kada dobiju žalbu na nekog nastavnika. Ukoliko škola „sporo reaguje“, onda oni mogu podnijeti žalbu Birou za obrazovanjue Hong Konga.\nNa pitanje o prizorima učenika koji uzimaju cigle o kojem je pričao na njegovom Jutjub kanalu, Cua je za Rojters kazao da su oni sa snimka koji je podijeljen na jednoj WhatsApp grupi tokom protesta prošle godine. međutim kazao je da se ne može precizno sjetiti gdje se to tačno dogodilo.\nCua, koji ima sina u šestom razredu, kazao je da njegova grupa radi na kursevima koje će ponuditi školama „za jačanje nacionalnog obrazovanja i nacionalnog identiteta“.\n„U prošlosti, najviše me brinulo hoće li dobiti dobre ocjene“, kazao je Cua za njegovog sina. „Sada samo brinem za njegov moralni karakter, da li razumije šta je dobro, a šta loše“.\nIz udžbenika izbačena poglavlja o neposlušnosti i protestima\nRevizija koju je nadgledala gradska obrazovna birokratija, završena je prije nove školske godine. Dva udžbenika iz građanskog obrazovanja su u velikoj mjeri izmijenjena.\n* Poglavlje o građanskoj neposlušnosti, koje se odnosi na prodemokratske proteste 2014. godine kada su zatvorene velike saobraćajnice u Hong Kongu, u potpunosti je izbrisano. A „demokratski tabor“ je sada nazvan „tabor protiv establišmenta“.\n* Djelovi koji se odnose na studentske proteste na Tjenanmenu 1989. godine kada je doveden u pitanje legitimitet Komunističke partije takođe su uklonjeni.\n* Ilustracija koja pokreće pitanja o izboru lidera Hong Konga od strane nekolicine odbranih ljudi, a ne na opštim izborima.\n* Poglavlje u usponu lokalnog identiteta Hong Konga i uplitanje Pekinga u model „jedna država, dva sistema“ koji je gradu pružao značajnu autonomiju takođe je izbrisano.\nBiro za obrazovanje je saopštio da je nedavna revizija udžbenika za građansko obrazovanja bila dobrovoljna za izdavače.\nKinaHong KongCua Čiu-faiPatriotsko obrazovanje


Šta slušate dok vozite: Ovih pet pjesama se smatra “najopasnijima” za vožnju (VIDEO) – Kakanj-X\nNema pravog užitka u vožnji bez odgovarajuće muzike, malo je stvari koje volimo više od dobrih automobila i kvalitetnih pjesama.\nToga su svjesni i proizvođači automobila pa dio najboljih paketa opreme uključuje i vrhunske audio sisteme.\nSvako od nas ima omiljeni muzički pravac i naravno omiljene pesme, ali sudeći prema nekim istraživanjima nisu sve preporučljive za vožnju, iz sigurnosnih razloga.\nIstraživanja pokazuju da određene pjesme “tjeraju” vozača za opasniju vožnju, tačnije one sa više od 120 bitova po minutu (BPM) imaju negativan uticaj koji izaziva bržu vožnju i veći broj saobraćajnih prekršaja, prenosi B92.\n“Ako osjetite da ste dekoncentrisani zbog pjesme na radiju ili vašoj listi, možda je vrijeme da je promijenite”, kaže Tim Švarc, direktor marketinga Moneybara, britanske kreditne i lizing kompanije za automobile.\nMoneybarn je analizirao 96 najpopularnijih pjesama na digitalnom muzičkom servisu Spotify i rangirao po pet najopasnijih i najbezbjednijih pjesama za vožnju.\nZanimljivo je da manje od 30% pjesama s ove liste je označeno kao “sigurno” za vožnju. Moneybarn je prilikom analize utvrdio i da nisu samo tempo i energija pjesme “opasni” prilikom vožnje, već i velika buka utiče na reakciju i otkucaje srca.\n“Zaista je zanimljivo vidjeti kako nešto tako nevino kao što je biranje muzike za put može da predstavlja opasnost po vašu bezbjednost”, zaključuje Švarc.\nPet najopasnijih pjesama za vožnju:\nPet najbezbjednijih pjesama za vožnju:\n5. Location – Khalid (Tuzlanski.ba)


Kvantna medicina, biorezonanca kurs | Udemy\nKvantna medicina, biorezonanca kurs\nCreated by Davor Radic\nKvantna medicina je pocela da se siri svjetom, ali veliki je problem kako koristiti aparat, mnogi ljudi cak i kupe aparat i ostave ga negdje da kupi prasinu, jer misle da neka prevara ili da neradi.\nZato u ovom kursu cu da vam pokazem kako koristiti ovaj aparat. Objasnjenje sta trebate da uzmete u obzir kada upravljate sa masinom koja je napravljena prvo astronate da potpori u putovanu svemira. Vidjecete kako da nadjete tacke gdje se nalazi uzrok.\nSvi koji zele da pocnu sa biorezonancom. Od doktora do ljudi koje interesuje ova nauka.\nUvod u kvantnu medicinu (biorezonancu)1 lecture • 2min\nPriprema Pacijenta2 lectures • 2min\nUbacivanje novog pacijenta\nOdabir vec postojiceg pacijenta iz datoteke\nOptimalni Sken sa Biorezonancnim aparatom3 lectures • 16min\nPriprema prije skena\nSelektiranje djelova tjela\nAnaliza uradjenog skena7 lectures • 26min\nAnaliza skena objasnjenje CSS brojeva\nTerapija1 lecture • 5min\nNakon zavrsenog fakulteta i 15 godina radnog iskustva posvetio sam se edukaciji. Danas predajem informaticu i pronalazim nove tehnologije. Recimo blockchain, vrlo zanimljiva tehnologija koja mize da dovede do revolucije nscina zivota na zemlji. Kvantna medicina je pocela da se siri svjetom, ali veliki je problem kako koristiti aparat, mnogi ljudi cak i kupe aparat i ostave ga negdje da kupi prasinu, jer misle da neka prevara ili da neradi.


ECML objavio poziv za dostavu projektnih prijedloga |\nStart / NIR Vijesti / Aktuelno / ECML objavio poziv za dostavu projektnih prijedloga\nEvropski centar za moderne jezike (European Centre for Modern Languages of the Council of Europe – ECML) objavio je poziv za dostavu prijedloga projekata za srednjoročni program za period 2020-2023. godina pod nazivom: Inspirišući inovacije u izučavanju jezika: mijenjanje konteksta, razvijanje kompetencija.\nPrioritetna područja ovog poziva su zasnovana na potrebama zemalja članica ECML-a, kao i na tekućim aktivnostima Savjeta Evrope i evropskih međunarodnih organizacija. Neka od prioritetnih područja su: stručnjaci u oblasti jezika kao agenti promjene, razmatranje dokumenata Savjeta Evrope, učenje i podučavanje stranih jezika u središtu pažnje, bi-/plurilingvističko obrazovanje za novu dekadu i organizovanje učenja jezika.\nPoziv za dostavu projektnih prijedloga otvoren je do 22. aprila 2019. godine.\nDetalje o pozivu i uslovima učešća možete naći na www.ecml.at/call\nPrethodna Tim Tehnološkog fakulteta nastavio realizaciju projekta REINWASTE


Svetski dan bezbednosti i zdravlja na radu / Dan sećanja na radnike | On the way to EU\n28. april 2021. Svetski dan bezbednosti i zdravlja na radu / Dan sećanja na radnike\nkoji su izgubili život na radnom mestu je ujedno i dan koji obavezuje sve socijalne partnere i društvene aktere da se podjednako uključe u borbu za život!\nProfit ne sme biti iznad osnovnog ljudskog prava na rad u zdravom i bezbednom radnom i životnom okruženju!\nProces prelaska na zdravu, sigurnu i zelenu ekonomiju zahteva temeljnu promenu svesti na svim nivoima društva, ozbiljna ulaganja u zdravlje i edukaciju radnika i poslodavaca, ali i investiranje u zaštitu prirode od prljave industrije, jer mi drugu planetu nemamo. Neophodno je ulagati u savremene tehnologije i insistirati na primeni regulative i kontroli sprovođenja zakona, uz snažno učešće sindikata u procesu reindustrijalizacije i oporavku društva. Pravo na bezbedno i zdravo radno mesto je univerzalno pravo radnika!\nSindikalne organizacije u zemljama EU i Balkana, na putu ka EU, se u saradnji sa partnerskim organizacijama društveno-ekoloških pokreta solidarno bore za konstruktivan socijalni dijalog, u cilju postizanja i unapređenja sigurnih i zdravih uslova za dostojanstven rad i život!\nNema poslova na mrtvoj planeti!\nBez zdravih i bezbednih radnika nema ni zdrave ekonomije!


Condition Novo Potrebna je popravka Upotrebljen Za delove\nConnection 2G 3G 4G LTE Wi-Fi\nDiagonal 10" - 11" 11" - 12" 12" - 13" 13" - 14" 14" - 15" 15" - 16" 16" - 17" 17" - 18" 18" - 19" 19" - 20" 4" - 5" 5" - 6" 6" - 7" 7" - 8" 8" - 9" 9" - 10"\nType of Tablet Classic Game Graphics Transformer With Keyboard\nBrand Acer Ainol Alcatel Amazon Apache Apple Archos Assistant Asus Atrix Barnes&Noble Blow Bravis Cavion Chuwi Cube Dell Elenberg Ergo Evromedia Ferguson Fidget Freelander Globex GoClever HP HTC Huawei Iview Kiano Kodak Kruger&Matz LG Lark Lenovo Matrix Microsoft Modecom Motorola Mystery Navitel Nextbook Nokia Nomi Nuvision Onda Panasonic Pixus Pocketbook Prestigio RCA Samsung Saturn Senkatel Sigma Mobile Smartab Teclast Texet Vaio Vastking Viewsonic Wacom Wexler X-Digital Xiaomi ZTE eStar iOTA\nTableti | Srbija\nACER TABLET.KAO NOV\nBelgrade Danas / 1:38\nAlkatel tablet u odlicnom stanju,radi odlicno i baterija mu je\nSmederevo Danas / 0:40\nE-star tablet sa vidljivim znacima koriscenja koji ne smetaju pri\nTablet stark koriscen par meseci, tac ispravan nece da se ukljuci\nSmederevska Palanka Juče / 21:37\nTablet Tesla l7 3G u vrlo dobrom stanju.Bez ogrebotina i drugih\nVrbas Juče / 20:28\nAlcatel A3 10.1" WiFi\nBelgrade Juče / 19:23\nALCATEL A3 10,1"\nBelgrade Juče / 19:22\nBelgrade Juče / 19:21\nTablet Vivax u odlicnom stanju uz tablet punjac i slusalice!Moze\nLoznica Juče / 18:29\nBelgrade Juče / 18:02\nCrvenka Juče / 15:08\nBelgrade Juče / 13:36\nProdajem tablet Wismo marke donesen pre dva meseca iz Australije.ima\nFutog Juče / 13:10\nIspravan tablet sa ostecenim displejem...\nBelgrade Juče / 11:51\nVivaks tablet,crkla baterija,ulaz za dve kartice i memoriska,tablet je\nBelgrade Juče / 11:03\nTrekstor SurfTab - Vrlo kvalitetan tablet sa 2 Gb rama i displejom od\nSubotica Juče / 7:50\nMedion lifetab - Odlicno ocuvan, potpuno ispravan tablet od 10. 1\nSubotica Juče / 7:49\nX Wave - X Pad 78 - Izvanredan tablet od 8 incha, potpuno ispravan,\n4 300 RSD\nPolaroid tablet, potpuno ispravan i lepo ocuvan, displej bez i jedne\nTrekStor SurfTab - Model ST70408-4 - Xintron. Vrlo kvalitetan\n5 300 RSD\nAcer Iconia One 7 - Model - B1 780. Vrlo kvalitetan tablet.\n5 900 RSD\nZvucnici za tablet samsung galaxy tab 3 lite ispravni.Kontakt putem\nBelgrade Juče / 1:13\nBaterija za tablet samsung galaxy tab 3 lite ispravna.Kontakt putem\nBelgrade Juče / 1:12\nMaticna ploca za tablet samsung galaxy tab 3 lite ispravna.Kontakt


Valentina Milenković | Page 9 | VRANJSKE\nSvadba od milion dinara\n- Cvetković je tome dosta doprineo jer je sukob sa Jugom spustio na lični nivo, o čemu svedoči i prepiska koju je sa njim vodio preko vaših novina tokom jula prošle godine, pri čemu je potpuno zanemario interes grada i Pozorišta – zaključuje gradski većnik za kulturu Zoran Najdić Vrhovni kasacioni sud u Beogradu nedavno je u procesu koji je reditelj Jug Radivojević vodio protiv Pozorišta...\nModrice kao dokaz ljubavi\nISPOVEST ŽRTVE NASILjA U PORODICI\n- Od batina sam prestala da osećam noge, morala sam privremeno u invalidska kolica, ali i na operaciju kičme. Deca su tek tada saznala šta se dešava. Kada sam se u kolicima vratila kući nastavio je da me bije. Tada podnosim, po treći put, zahtev za razvod i u sudnici pokazujem svoje modrice i rane Dvadeset godina živela je u braku sa nasilnikom koji je svakodnevno zlostavljao,...\n- Crkvena opština Vranje izgradila je kotlarnicu bez prethodno pribavljenog odobrenja, zbog čega je doneto rešenje o rušenju – jasna je Jovanovićeva - Iako nas vladika Pahomije naziva svojim stadom mi, ipak, nismo ovce – kaže predsednik Skupštine stanara „Bloka Pošta-crkva“ Živojin JANCIĆ, aludirajući na sve ono što se ovih dana dešava ljudima koji tu stanuju, i nastavlja: - Do pre...\nSTEFAN ALEKSANDROV, STUDENT ELEKTROTEHNIKE SA PROSEKOM 9,99\nMnogi smatraju da sam upisao dva fakulteta da bih se isticao, ne shvatajući da sam ja sam sebi najveći kritičar i da sam to uradio prevashodno zato što nisam mogao da odlučim u kom pravcu da nastavim Još kao srednjoškolac Stefan Aleksandrov je osvajao silne nagrade na raznim takmičenjima hemičara, a čak dva puta bio je i republički prvak u matematici. Kako nikako nije mogao da se odluči...\nIako bih radije da o novinarstvu mislim kao o profesiji u kojoj su moguće daleko lepše i zanimljivije veze od onih između nas i politike, ne mogu a da ne osetim smrad te gnojave rane koji se sve više širi i sve jače zaudara. Ta čudna mešavina uzvišenih namera i prljavih strasti, ako izuzmem „novinare“ koji su manje informisani i obrazovani od onih kojima se obraćaju, stvar je od koje momentalno...\nTroškovi nisu važni\nMIROLjUB STOJČIĆ I EKIPA U BRISELU\nPutovanje vranjske delegacije plaćeno je iz budžeta, ali na konferenciji za novinare nije saopšteno koliki je iznos u pitanju jer se, navodno, radi o zanemarljivoj sumi spram onoga što je postignuto Prošle nedelje u Evropskom parlamentu održana je konferencija pod nazivom - Dani Vranja u Briselu. U središtu evropskih institucija lokalnu samoupravu su predstavljali gradonačelnik Miroljub...\nPare na lepe oči\nKOLIKO SU KOŠTALI IZVODjAČI NA DANIMA VRANjA\nZa manifestaciju „Dani Vranja“, preko računa TOV i NU, za tri godine je isplaćeno ukupno oko 8,26 miliona, od čega ugovori pokrivaju svega 46,5 hiljada dinara Ni četiri godine od poslednjih „Dana Vranja“ građani ne znaju tačno koliko su plaćeni oni koji su nastupili na bini u centru grada. Ugovori između izvođača i organizatora, u to vreme Opštine Vranje, (na vlasti su bili SPS, DSS, G...\nDobrovoljno, pod pritiskom\nKO JE I ZAŠTO SPONZORISAO DANE VRANjA\n- Koliko se sećam, nas sponzore nigde nisu reklamirali, a novac su uzeli, tako da mi nismo imali takoreći nikakave koristi - kaže vlanik „Minjon komerca“ Saša Djukić - Više nikada nećemo dati ni dinara za terevenke poput „Dana Vranja“ jer grad od toga nema apsolutno nikakve koristi. Potrebno je da se organizuju susreti privrednika, koji će ovde da ulažu novac, i poslovnih ljudi, koji će...\nPlate dobre, ali po zakonu\nPREDSTAVNICI OOSI ODGOVARAJU BRANIMIRU STOJANČIĆU\n- Mi smo u tri navrata, na njihov zahtev, prosleđivali spiskove o visini naših primanja gradskim čelnicima i nikada nismo dobili nikakve primedbe – tvrdi Snežana Simonović Nakon što je Branimir Stojančić, član Gradskog veća zadužen za socijalna pitanja, nedavno prozvao neke od organizacija osoba sa invaliditetom (OOSI) da nenamenski troše pare iz lokalnog budžeta, u skladu sa Zakonom o...\nKAKO SE SPROVODI ZAKON O ZAŠTITI OD BUKE\nU opticaju su dva rešenja – fonometri (bukomeri) sa kojima će komunalna policija da izlazi na lice mesta po pozivu građana i kada sama locira prekršioce, ili postavljanje limitatora (automatskog osigurača) u strujomere Prošlog leta, grupa naših kolega novinara iz Beograda, boravila je nekoliko dana u „Hotelu Vranje“. Kako pevač u obližnjem ugostiteljskom objektu, ni nakon što je prošlo...


Bosna – Omnis Tours\nIn Bosna, Gradovi Evrope, SIDEBAR DETAILS\nNa Dr Više o ponudi PROGRAM PUTOVANJA CENA PAKETA ARANŽMANA PROGRAM PUTOVANJA Program putovanja: 1. – DAN – SOMBOR –SARAJEVO Sastanak putnika na parkingu stadiona “Radnički” 01. 05. 2020. u 22:45. Predviđeno vreme polaska autobusa je oko 23h.Noćna vožnja sa usputnim pauzama po potrebi grupe. 2. – DAN –SARAJEVO-VIŠEGRAD-ANDRIĆGRAD: Dolazak u Sarajevo u ranim jtutarnjim […]


Trojac proizvodi stalne tenzije | BN\nTrojac proizvodi stalne tenzije\n"Specifikum Milorada Dodika i Bakira Izetbegovića jeste da proizvode konflikte a to u svome dnevom političkom vokabularu koristi i Dragan Čović. Taj trojac u kontinuitetu proizvodi tenzije koje imaju dnevno-političku osnovu a iza se kriju navodno nacionalni interesi grupacija koje predstavljaju a u suštini sva ta retorika je potpuno prazna i mislim da je svakom čovjeku puna kapa takvih kvalifikacija", kazao je Čavić govoreći o posljednjim izjavama lidera koje su proizvele buru reakcija u javnosti.\nRepublika Srpska 17.11.2017 | 21:25\nOni su prema tome morali da odluku o referendumu stave van snage i to se prije par dana i desilo u NSRS, a razlog je snažno protivljenje Evropske komisije i ozbiljne prijetnje sankcijama, što je na kraju i sam Dodik rekao u jednom intervjuu koji je dao istog onog dana kada sam ja objavio da krećemo u inicijativu da se odluka objavi. On je tada rekao - Čavić je izgubio potpuni kontakt sa realnošću, ima nešto što se ne može uraditi, jer kada bi proveli referendum Republika Srpska bi bila izložena potpunoj izolaciji - pa to sam ja govorio u samoj raspravi u NSRS", kazao je za TV1 predsjednik NDP-a Dragan Čavić.\n"Pokušava se napraviti jedna vrsta stereotipa na čemu rade režimski mediji i neki analitičari, koji ponavljaju kao papagaji svaki dan - Bakirovi Srbi, izdajnici, strani plaćenici, soroševi stipendisti za obojene revolucije - to svaki dan truje političku atmosferu u RS-u, i ta haranga ne prestaje", naveo je Čavić.\nČavić je govoreći o ukidanju referenduma o Sudu i Tužilaštvu BiH u RS kazao da je to nezabilježen slučaj u pravnoj praksi - da skupština donese odluku a da Službeni glasnik spriječi stupanje na snagu takve odluke jer sve odluke Narodne skupštine po zakonu stupaju na snagu osmog dana od objavljivanja u Službenom glasniku.\n"Oni su prema tome morali da odluku o referendumu stave van snage i to se prije par dana i desilo u NSRS a razlog je snažno protivljenje Evropske komisije i ozbiljne prijetnje sankcijama, što je na kraju i sam Dodik rekao u jednom intervju koji je dao istog onog dana kada sam ja objavio da krećemo u inicijativu da se odluka objavi. On je tada rekao - Čavić je izgubio potpuni kontakt sa realnošću, ima nešto što se ne može uraditi, jer kada bi proveli referendum Republika Srpska bi bila izložena potpunoj izolaciji - pa to sam ja govorio u samoj raspravi u NSRS", rekao Čavić.\n"Kazao sam da će morati da urade samo jednu stvar, da ponište odluku, i poništili su je. To je dva puta politička kapitulacija na istu temu. Izgleda da ponavljanje nije majka znanja za ljude iz SNSD-a", rekao je Čavić.\n"Rekao sam da je potpuno besmisleno jer dolaze predstavnici stranaka parlamentarne većine koja ne postoji i o čemu bi mogli da pričamo i šta bi mogli da kažemo. Nismo u stanju da se okupimo punih godinu dana a ranije smo imali pet do šest sastanaka godišnje, međutim ta praksa je prekinuta", rekao je Čavić.\nSta mislite da je na vlasti neko ko hoce, neko ko zna? Ovako imamo brabonjak drzavu.\nTrebali bi uvesti iz normalni svijetova i bili bi sretna i bogata zemlja a bili bi nam mnogo jeftiniji od nasi mafija.\nCava pa i ti si bio na vlasti pa nista???? Dajte ljudi pustite mladjim ljudima sta vam je vise.\nЕј, тад је био СДС а сад је НДП то ти је разлика ко небо и земља. Хихихихахахахохохо.\nSamo s... Ko foka kako mu ne dosadi biti gubitnik cijeli zivot.\nDa samo ti mladi opstruisu pogubne izbore za sve,bila bi druga prica.Ali,vlasti su prigrabile i mlade i sindikat i zalosne penziinere i manipulise i manipulisace i od sledecih izbora!Uvek ce oni biti na vlasti. Do kada,izgleda da je ovo nasa sudbina!Kada ovo kazem,mislim na vlast i one koji hoce vlast!Tu je znak jednakosti.Ne treba se zavaravati da ce biti bolje.Nece,verujte.Ponavljam,neko je anatemisao ovaj sluđeni narod i nema promena.Oni se "hrane" narodom,najbolja njihova hrana.To su do perfekcije odradili za ove 22 godine.Tesko,tesko je ovom narodu.Jedino u ovom ambijentu mogu se izvuci mlađi,koji imaju sansu da odu negde, gde ce moci da se dokazu i zive i rade kao svaki normalan covek.Ovde je pakao,idite i budite srecni,valjda ce nekada i ovde da sunce poceti da sija!Kada bi ovo Santic video,mnoge bi svoje pesme "proterao"u zaborav!\nAli cavicu Puna nam je glava i tebe\nKako to a u koaliciji ste SA bakirom\nNeka si ti Krstu stavio da predstavlja Banja Luku. I ocekujes pobjedu. ccc\nVolio bih da mozete nesto uciniti ali ste previse mlaki...Uporno nasjedate na Dodikovu igru i tu nema uspjeha. Samo okret od 180 stepeni i odlucnost, moze donijeti uspjeh!\nZa to mora obezbedit podrsku naroda u vecini al in zna da nem ni cetvrtinu a kamoli vecinu\nPa sta cekate trazite od naroda potpise sa kojima bi zahtjevali od visokog predstavnika da smjeni tu trojicu Mafijasa ,jer kad imate potpise gradjana onda i on ima podrsku i izgovor o njihovoj smjeni ,a ne samo galamite okolo bez veze .\nNema ovdje napredka\nDa bi bilo koje promjene se napravile koje bi povukle RS iz živog blata treba mnogo zrtvovati.A tu žrtvu u RS niko nije spreman platiti. Zato će se i dalje nastavit sa tonjenjem do sudnjeg dana . Svi znaju gdje i u čemu lezi zec ali se to debelo krije pa se teme poput Kosova, Bakira.... vješto Iskoriste da bi se lopta prebacila na drugu stranu. I tako sve u krug. Politika se mjesa u ekonomiju a ekonomija u politiku vrlo malo. Jedino se na ovim prostorima ratuje zbog politike a ne zbog ekonomije! Svugdje u svijetu je obrnuto.\nPOZDRAV ČAVIĆU KOJI PRIJE NE GO ŠTO NE ŠTO KAŽE DOBRO PROUČI MATERIJU.KOD NAS U RS MOGU LIČNO DA SLUŠAM DOBRE EKONOMISTE KOJI SU POSVEĆENI ONOME ŠTA SU UČILI NARAVNO I ŠIRE ZNANJE .HALO NARODE ČOVJEK JE BIO PRESJEDNIK U NAJGORA VREMENA SVE IH DRŽI U ŠACI PO ZNANJU NIŠTA MU NIJE STRANO.DOKAZI SU MU NAJJAČE ORUŽJE SRETNO.


SAD: Zahuktava se proces opoziva Trampa\nTanjug 8. decembra 2019. 19:00\nVAŠINGTON – Demokrate u Predstavničkom domu pišu predlog opoziva američkog predsednika Donalda Trampa i Odbor za pravosuđe bi mogao o tome da glasa tokom predstojeće sedmice, izjavio je danas predsedavajući odbora Džerold Nedler.\nNedler je u intervjuu za CNN rekao da odbor „treba da razmotri mnogo stvari“ dok utvrđuje koje će optužbe podneti protiv Trampa.\n„Postoje mogući predlozi koje različiti ljudi pišu. Međutim, činjenica je da nećemo donositi odluku o sadržaju predloga za opoziv do sutrašnjeg pretresa“, rekao je Nedler.\n„Članovi Odbora za pravosuđe ne mogu da razmotre hiljade i hiljade stranica dokumenata na suštinski način za nekoliko sati“, napisao je republikanski član odbora Dag Kolins u pismu Nedleru.


Roditeljima koji nisu vakcinisali djecu pozivi od inspekcije Roditeljima koji nisu vakcinisali djecu pozivi od inspekcije\nObjavljeno: 9. 7. 2018 u 18:03h\nPodsjetimo, zdravstveni inspektori u Republici Srpskoj su u martu ove godine podnijeli protiv četiri roditelja koji su izričito odbili da vakcinišu dijete zahtjeve za pokretanje prekršajnog postupka pred nadležnim sudovima. Jednom roditelju je već izrečena novčana kazna. Većina roditelja odazvala se pozivu koji im je inspekcija uputila, a mali broj je odbio potpuno vakcinaciju.\nIzvor: Klix/ M, N.


Fudbal, Zvezda - Milan 33 godine kasnije: Koliko je maglovito bilo te maglovite noći na Marakani - BIGportal.ba\n18 Februara, 2021 18 Februara, 2021 036\nOdigrala je Zvezda tokom godina mnogo velikih utakmica, ali malo je većih od milanske trilogije – šta se desilo?\n“Znaš kako smo znali šta se dešava na terenu? Kao na radiju, od usta do usta”, kaže za BBC na srpskom Jovica Ivanović, navijač Zvezde koji je 9. novembra 1988. godine bio na stadionu.\n“Oni koji su bili tik uz teren, a koji su nešto videli, jave ostalima oko njih, pa se to proširi po tribini i čitavom stadionu”, dodaje.\nRazlog je jednostavan – Beograd i “Marakanu” tokom poluvremena prekrila je tako gusta magla da se nije video ni prst pred okom, pa čak ni to da je Zvezda postigla gol.\n“Samo se čula buka i onda je počelo da se priča po stadionu ‘gol, gol, gol, 1:0 za Zvezdu'”, priseća se za BBC na srpskom Zoran Maričić, koji je takođe bio tu.\nMeđutim, imali su italijanski rosoneri tog dana, kažu zvezdaši, maglu uz sebe – meč je prekinut i odložen za sutra.\n“Nikada to neću zaboraviti, to su najuzbudljiviji i najbizarniji mečevi kojima sam prisustvovao”, kaže za BBC na srpskom Miško Bilbija, navijač crveno-belih.\n“Tada na severu nije bilo sedenja, već su po celoj tribini bile šipke i cilj je uvek bio sesti iza njih – tako ti talas mase ne može ništa”, navodi Maričić.\n“Ali da bi seo tu moraš prvi da uđeš na stadion, čim se otvore kapije i čekaš dva-tri sata da utakmica počne”, dodaje on.\n“Dva dana pred meč bilo je nešto šugavo vreme, ali kada je počela utakmica normalno se igralo. Nije bilo preterano maglovito”, kaže on.\n“Prvo poluvreme je prošlo potpuno regularno, nije bilo bog zna kako vedro, ali je bilo ok”.\nOnda je došao taj 45. minut – sudija Pauli je odsvirao kraj prvog poluvremena, dajući znak igračima da odu na odmor, a magli da počne performans.\n“Posle tih 15 minuta video sam samo aut liniju i pomoćnog sudiju. Ništa više… Apsolutno ništa, a sedeo sam u nižim delovima tribine”, navodi Bilbija.\n“Oni koji su bili na vrhu nisu videli ni atletsku stazu”.\n“Magla je tako gusta da ne vidim brojeve igrača i ne mogu vam reći da li je bilo izmena u jednom ili drugom timu”, kaže on u televizijskom prenosu.\n“Jedini vid komunikacije bila su deca koja su pored terena dodavala lopte – kad se nešto krupno desi oni reaguju, pa ti što su ih videli reaguju na to i onda se to polako širi”, priseća se Bilbija.\n“Bilo je užasno uzbudljivo. Bizarna situacija – 90.000 ljudi na stadionu bulji u nešto što ne vide”, dodaje.\n“Neki nešto čuju šta se desilo, pa nama jave i to tako ide od jednog do drugog. Totalna konfuzija. Ništa se nije ni videlo, ni znalo”, kaže Ivanović.\nU jednom trenutku TV prenosa – koji zapravo ništa nije prenosio osim sive boje – začuo huk sa tribina.\nTo može da znači samo jedno – Zvezda je povela u 50. minutu.\n“Uključujemo kolegu Duška Koraća da nam kaže ko je strelac tog gola”, priča Pantić u 50. minutu utakmice, dok na ekranu za koji tren stiže usporeni snimak kamere koja se nalazi odmah iza gola.\n“Dejan Savićević”, viče Pantić čim je to video.\n“Dragan Stojković”, viče mladi Korać sa atletske staze.\nGol je ipak postigao Savićević – koji je za taj meč pušten iz vojske, a Darko Pančev nije – levom nogom je odlično šutirao i savladao golmana Đovanija Galija.\n“Niko to nije video. Čuješ dečicu kako vrište i polako dolazi huk ka tebi, deo po deo stadiona to prihvata i shvata da je Zvezda dala gol”, kaže Bilbija.\n“Samo se čula buka, nije se ništa videlo sa severa”, dodaje Maričić.\n“Sećam se toga – buljiš u maglu i odjednom se vidi kako iz nje izlazi Virdis”, kaže Bilbija.\n“Nikome nije bilo jasno zbog čega i onda se pročuje od dece po stadionu da je dobio crveni karton i kreće radost”.\nBio je Milan tada u nokdaunu, ali imali su moćnog saveznika – desetak i kusur minuta posle Savićevićevog gola meč je prekinut.\n“Svi su odmah psovali Italijane, kako uvek tako prođu, nađu neki način da se promuvaju”, kaže Ivanović uz osmeh.\nНА ДАНАШЊИ ДАН, 1988. магла прекинула Звездин сан против Милана\nТренутак када је Дејан Савићевић матирао Галија.@crvenazvezdafk @acmilan #фкцз #fkcz pic.twitter.com/KvL7gQ5vXr\nTo je bila Crvena zvezda – da vidiš iz neposredne blizine Van Bastena, Ančelotija, Tasotija, Barezija.\nBila je to utakmica iz pakla za njih, ma koliko bili jaki. Susreli su se sa krvnicima, faktorom Marakane. Ta magla, ta magla… Ona je sela na travu tokom poluvremena.\n“Sećam se da smo tokom povratka kući razmatrali šta je sve moguće”, kaže Bilbija.\n“Da li će utakmica biti ponovljena? Od prvog ili 60. minuta? Da li će gol biti poništen? Ko će moći da uđe na tu novu utakmicu ako bude ponovljena?”.\n“Svi smo mislili da će se završiti, da će proći dve trećine utakmice i da može da se registruje kao pobeda Zvezde”, kaže on.\nTakmičar “Potere“ naljutio internet: Da li je moguće navijati i za Zvezdu i za Partizan\n“I pričali smo baš o tome kako su Italijani talični, kako im se uvek namesti”.\n“Te vojska ima supersnažne ventilatore koji su mogli da rasteraju maglu, pa to su mogli da urade helikopteri… Svega je bilo”, kaže.\n“Odmah po prekidu je bila opšta panika, svi su po džepovima tražili gde im je ulaznica, jer se sa istom kartom ulazilo i na novi meč”.\nBile su dve varijante – ili da se sutra igra, ili da se odloži, pa da UEFA odredi novi termin.\nDan kasnije – ista meta, isto rastojanje.\n“Ponovljena utakmica je jedna od najšokantnijih koje sam ikada gledao”, kaže Bilbija.\nA taktika Zvezde protiv Milana je i inače bila jednostavna – Stojković i Savićević napred, svi ostali pozadi.\n“Čuvena postavka Branka Stankovića sa sedam bekova”, navodi Bilbija uz osmeh.\n“Autogol”, viče Pantić u prenosu.\nMeđutim, Goran “Maza” Vasilijević je izbacuje iz mreže, iako je barem metar i po prešla gol liniju i sudija pokazuje da se igra nastavi.\n“Da je tada postojao VAR niko se ne bi sećao Vasilijevića, ovako je on legenda”, kaže Bilbija opet uz osmeh.\n“Jeste, jeste, čist gol je bio”, dodaje Ivanović.\n“Projektil, raketa pod prečku gola golmana Đovanija Galija. Sada sve iz početka”, kaže Milojko Pantić u prenosu.\n“Tačno, uništio ih je i u prvoj i u drugoj utakmici. Odrao ih je. To se zna i pamti”, kaže Maričić.\n“To i oni (Italijani) kažu, da ih je baš… Pravio je magarce od njih”, dodaje Ivanović.\n“Verujemo da snagom Vašeg autoriteta mažete da nam pomognete da dočekamo veliki Milan, sa kojim imamo dugu tradiciju međusobnih duela, pred navijačima”, navodi se u pismu generalnog direktora Zvezdana Terzića.\nVučić je odgovorio da 30 odsto popunjenosti stadiona “Rajko Mitić” znači veliki broj ljudi – oko 15.000 – i da će podržati svaku odluku Kriznog štaba za borbu protiv epidemije.\n“Ne možemo da dozvolimo bilo kakvo okupljanje, pa ni na toj utakmici, jer se poslednjih dana epidemiološka slika pogoršala, a posebno je loša u Beogradu”, izjavio je epidemiolog Predrag Kon za list Blic.\n“Posle meča Milan je priznao da su imali mnogo sreće”, izjavio je Dragan Stojković pre nekoliko godina u intervjuu za BBC.\n“Čak i danas kada pričam sa direktorom Milana Adrijanom Galijanijem on se smeje i kaže: ‘Zahvaljujući magli u Beogradu postali smo veliki tim'”.\n“Rođeni su u beogradskoj magli”, dodaje Stojković.\n“Da je tada pobedila i kasnije osvojila Kup šampiona, to bi bio period od tri, četiri godine kada bi vladala”, kaže Bilbija.\n“Na početku tog ciklusa bio je Milan, a na kraju sankcije i raspad države, pa Zvezda nije mogla baš sve da prikaže, ali zaista je ta generacija bila fenomenalna”.\n“Koliko pamtim Marakanu, a idem tamo već 40 godina, to je tada bilo i nikada više”, kaže Maričić.\n“Samo se spustila, ni od kuda”, dodaje.\nNikada u istoriji magla nije proklinjana i psovana kao tog dana…\nNa današnji dan, pre tries' godina, beogradska magla spasila je FC Milan.#fkcz pic.twitter.com/BIMb0xVoTB


"Islandski dinosaurus" – neobična formacija i turistička atrakcija koju ljubomorno čuvaju ptice | Galerije\n"Islandski dinosaurus" – neobična formacija i turistička atrakcija koju ljubomorno čuvaju ptice 0 Podeli PODELI TWEET POŠALJI E-MAIL\n12.06.2021 19:33 14.06.2021 12:13\nAutor Biljana Drazovic 12.06.2021 19:33 14.06.2021 12:13\nNeobična formacija stena na severozapadu Islanda nosi brojne nadimke, među kojima su i dinosaurus, zmaj, slon, nosorog... Na šta vas najviše podseća?\nNa severozapadu Islanda, nedaleko od poluostrva Vasnes (Vatnsnes), nalazi se Hvitserkur – popularno nazvan i "Islandski dinosaurus". U pitanju je formacija bazaltnih stena visine 15 metara i neobičnog oblika, sa dve rupe na dnu zbog kojih podseća na dinosaurusa (ili zmaja) koji kao da pije vodu.\nHvitserkur na islandskom znači "bela košulja", a ovaj neobičan naziv stena duguje pticama koje se na njoj gnezde – belim morskim pticama iz roda Fulmarus, kao i brojnim galebovima. Naime, na prirodno crno-sivkastoj steni se nalaze nataložene naslage ptičjeg izmeta (gvano) koje su bele boje.\nTemelji ovog spomenika prirode su ojačani betonom, kako bi se zaštitio od erozije talasa i slane vode.\nOvaj deo Islanda nije gusto naseljen, a grad najbliži Hvitserkuru ima svega 50.000 stanovnika. Stanovnici obližnjih ruralnih naselja veoma su ljubazni i spremni da ugoste znatiželjne turiste. Jedan od saveta koji će vam dati je da sa sobom ponesete neki štap ili kišobran kako biste se "odbranili" od zaštitnički nastrojenih polarnih čigri koje su brojne na ovom lokalitetu.\nPolarna ili arktička čigra je nacionalna ptica Islanda koja se nalazi i na njihovoj poštanskoj marki. Meštani ih obožavaju upravo zbog njihove zaštitničke prirode. Arktičke čigre su veoma agresivne prema svima koji pokušaju da se približe njihovim gnezdima, čak i gnezdima drugih ptica.\nNajbolje vreme za posetu ovoj skrivenoj destinaciji je od polovine septembra do polovina aprila. U tom periodu su na Islandu noći potpuno mračne, pa možete uživati u spektakularnoj polarnoj svetosti, pišeWorld Atlas.\nIsland Ptice stene Foka Polarna svetlost stena Odabrano Biljke i životinje


Zadatak mir : Karl Bilt : 86-7963-099-3 : Knjizara.com: Knjige\nKarl Bilt (autor)\nMislio sam da pripadam posleratnoj generaciji u Evropi, ali sam iznenada bio prinudjen da shvatim da nisam u pravu. Sticajem okolnosti zapao sam u situaciju da zaustavim rat i pripremim put za mir. Moje putovanje za mir u Bosni i u Evropi je dugo. Ne kajem se ni zbog jedne jedine sekunde tog puta, cak ni onda kada je frustracija bila ogromna, a neuspesi gorki.K.Bilt\n1999; Broširani povez; latinica; 580 str.; 86-7963-099-3;\nIzdavač: Samizdat B92; 1999; Broširani povez; latinica; 580 str.; 86-7963-099-3;\nAlexandria br1. 1998.\nKarl Bilt ZADATAK MIR\nKarl Bilt je rođen 15. jula 1949. godine u Halmštadu u Švedskoj. Studirao je na Stokholmskom univerzitetu kada je postao i predsednik Konfederacije liberalnih i konzervativnih studenata. Predsednik vodeće konzervativne partije Moderata postao je 1986., a 1991. godine izabran je za premijera. Kao kopredsedavajući Međunarodne konferencije o bivšoj Jugoslaviji i Visoki predstavnik za primenu mira u Bosni i Hercegovini radio je od 1995. do 1997. godine. Karl Bilt je autor knjiga Zemlja koja je zakoračila u zimu, Budućnost u slobodi,Građanin Halanda, Švedska i Evropa.Knjiga Zadatak Mir (552 strane sa 33 ilustracije i indeksom imena) objavljena je u izdanju ?Norstedts FÖrolag" iz Stokholma.\nO Biltovoj knjizi za Biblioteku ALEXANDRIA piše Đorđe Žarković\nSpecijalno za Biblioteku ALEXANDRIA iz Švedske\nNajveći hit jesenje izdavačke sezone u Švedskoj u 1997. godini - sudeći po interesovanju javnosti i prodaji - bila je knjiga Karla Bilta Zadatak Mir, izdata samo nekoliko meseci nakon što je on predao dužnost visokog predstavnika u Bosni Karlosu Vestendorpu. Knjiga je izašla krajem novembra, a za samo četiri nedelje prodata je u 55.000 primeraka, što obično polazi za rukom samo nekolicini najtiražnijih švedskih pisaca (Giju, Mankel, Fredrikson, Lindkvist). Ali verujem da će je samo nekoliko hiljada Šveđana stvarno i pročitati - zbog obima, teme i zato što je veliki deo tiraža kupljen kao božićni poklon. Čini mi se da je Bilt suviše koristio svoj dnevnik pri pisanju, jer knjiga obiluje detaljima: na 550 stranica opisao je gotovo svako putovanje i svaki sastanak koji je imao u Bosni i inostranstvu. A ni tema nije naročito zanimljiva za širu publiku u Švedskoj. Na kraju, dobiti knjigu na poklon, i to božićni, nije nikakva garancija da će je primalac stvarno i pročitati. Sve to ipak ne znači da je knjiga dosadna ili nezanimljiva, naprotiv - lično sam je često čitao do kasno u noć - mada bi možda bila i bolja i više čitana da ju je skratio za četvrtinu.\nZadatak Mir je izašao skoro istovremeno kad i knjiga švedskog premijera Jorana Persona, i te dve političke knjige ovde su često zajednički prikazivane u novinskim člancima. Bilt je u skoro svim novinama dobio ubedljivo na poene, ponekad i nokautom, ne samo zato što mu je tema zahvalnija (međunarodni sukob sa Šveđaninom na čelu mirovnog procesa naspram unutrašnje politike i hvalospeva socijaldemokratskoj stabilizacionoj politici 90-ih godina), već i zato što je Zadatak Mir napisan sasvim pristojnim jezikom i odiše nekom, da kažemo, poštenom energijom. Za nesledbenike velike konzervativne partije Moderata, čiji je Karl Bilt lider, on je ranije bio poznat kao prilično arogantan političar, koji radije priča o ruskim podmornicama, visokim švedskim porezima i slobodnoj ekonomiji nego o ljudima, humanizmu i svetskom miru, da bi nakon balkanske odiseje njegove arogantne karakteristike bile umnogome ublaćene, i sada ga mnogi Šveđani koji se uopšte ne slaću sa njegovim političkim ubeđenjima smatraju i pametnijim i kompetentnijim od većine njegovih protivnika u Švedskoj. Eto kako naše podneblje moće da utiče na ljude...\nBiltova knjiga ima tri glavne teme.\nPrvo, mir u Bosni je umnogome zakasnio zbog nejedinstva Evrope u stavovima prema ratu (što mu je poslužilo da istakne da Evropska unija mora uspostaviti zajedničku i spoljnu politiku). Bilt kaže da se suviše često dešavalo da spoljna politika pojedinih zemalja, i velikih i malih, na primeru Bosne bude redukovana u nešto što je slućilo isključivo za domaću upotrebu. Biltu je bilo vrlo teško da izađe na kraj sa eksjugoslovenskim kabadahijama, koji često nisu marili za susrete sa evropskim političarima, već su se samo udvarali Americi i čekali šta će ona reći (ovo je, po Biltu, naročito vaćilo za muslimansku stranu, dok je Milošević često govorio - čitaj: manje-više lagao - da se oko ovog ili onog pitanja već dogovorio sa Kristoferom i da se Bilt ne meša), ali Bilt smatra da veliki deo krivice pada i na Amerikance, čija je politika prema Bosni bila kolebljiva i nedosledna, i koji su često samo ćeleli da prenesu pozitivne vesti na svoje medijsko trćište, dok ih je manje interesovalo da li neki tek postignuti "sporazum" nešto znači u stvarnosti: "U ovoj knjizi opisani su mnogi trenuci kada su sa druge strane Atlantika pomešali koncepte, izvodili čudne solo tačke, pogrešno tumačili stvari i bestidno pripisivali sebi u čast nešto što nije bilo vredno paćnje ili nešto za šta su drugi bili zaslućni. Preovlađivala je kratkovidost i stalno obaziranje na domaću političku scenu. Popularna slika blistavog američkog vođstva, koja je prikazivana naročito u američkim medijima, ostalim učesnicima u mirovnom procesu najčešće se činila radikalno drugačijom." Ali nakon kritike na račun Amerike, Karl Bilt ipak konstatuje da bez Amerike ne bi bilo moguće postići ono što opisuje u svojoj knjizi: uspostavljanje mira u Bosni.\nDrugo, politički lideri u Bosni i bivšoj Jugoslaviji najviše su krivi za postdejtonsko (ne)stanje zbog svog opstruiranja i nezainteresovanosti za konstruktivan dijalog u duhu Dejtonskog sporazuma. Ovo se odnosi na sva pitanja: od velikih, sudbonosnih odluka do sitnica. Tragikomični su delovi gde opisuje dogovore oko toga gde da se sastane novo Predsedništvo Bosne, u Sarajevu ili Republici Srpskoj, kako da se sedi za stolom itd. Nakon prva dva susreta, kada je utrošeno nekoliko sati samo oko pitanja kako Izetbegović, Zubak i Krajišnik da sede za stolom ili ko će prvi da uđe u pripremljenu sobu za pregovore, Bilt je kod trećeg susreta, gde se sve još jednom ponovilo, učesnicima predloćio sledeće: "Moj predlog za rešavanje tog problema - koji je predstavljao pokušaj da im pokaćem koliko je sve već postaje smešno - bio je da sastanak odrće stojeći oko okruglog stola ili, ako bi to bilo neprihvatljivo, šetajući se oko tog istog stola za vreme pregovora. Poneki od tih večito ozbiljnih pregovarača nisu mogli da se uzdrće od smeha". Ali ni humor nije mogao da ih omekša: "Na kraju smo ipak morali da intervenišemo i sami donesemo odluku... Dosta je bilo glupiranja".\nKarl Bilt ne uzdiće sebe eksplicitno na pijedestal, ali knjiga se, naravno, moće čitati zlonamerno, kao što je to na primer uradio Vlastimir Mijović ("Svijet", 17. februar): "... stiče se utisak da je Karl Bilt kod nas boravio sa zadatkom da napiše knjigu, a ne da vodi komplikovani mirovni proces. Apsolutno nijednom sitnicom on ne pokazuje da brojni neuspjesi o kojim govori i u njemu samom imaju uzrok". Međutim, pre bi se moglo reći da je Bilt jedva stigao i da spava zbog ogromnog truda koji je trebalo uloćiti da bi naše lidere uspeo urazumiti i privesti na razgovore na osnovu dokumenata koji su zajednički potpisali. Bilt i njegova ekipa su, na primer, svim snagama pokušavali da spreče bekstvo Srba iz predgrađa Sarajeva, ali ne vidim šta su mogli, na kraju krajeva, više učiniti kada ni Izetbegović ni Krajišnik u tome nisu hteli istinski da im pomognu.\nTreće, bilo je lako uspostaviti mir kada se svet napokon odlučio za to, jer su svi bili voljni izdvojiti finansijska sredstva za ispunjenje vojnog dela Dejtonskog sporazuma, dok je Bilt badava argumentovao da je lako razdvojiti vojske, ali da bez čvrste i detaljne mirnodopske politike (civilni deo sporazuma) neće biti trajnog mira. U Dejtonu su se svi okupljali oko mapa, dok su im civilni delovi sporazuma bili dosadni, a verovatno i previše komplikovani. Kada je stigao u Sarajevo, Bilt, na primer, nije imao ni telefon, ni faks, ni grejanje, iako mu je svet poverio tako vaćan zadatak. Puno vremena je morao utrošiti da stvori funkcionalnu kancelariju.\nNajzanimljiviji delovi knjige su poglavlje o danima u Dejtonu i opisi susreta sa eksjugoslovenskim političarima. Pregovori u Dejtonu su bili ućurbani i uopšte nije bilo sigurno da će uspeti, jer su Amerikanci, opet radi medija, već od samog početka utvrdili kog dana treba da se završe potpisivanjem dokumenata, bez obzira na to što je, recimo, prva nedelja protekla bez ikakvog napretka. Između ostalog, nije se našlo rešenje za Brčko, niti se detaljnije dogovorilo oko niza manje ili više vaćnih detalja, koji su se kasnije pokazali kao problemi u sprovođenju sporazuma.\nMilošević se u svim razgovorima sa Biltom izraćavao vrlo pogrdno i nipodaštavajuće o bosanskim Srbima. Zanimljivo je kako se Milošević u Dejtonu ophodio prema delegaciji bosanskih Srba: "Ali bosanski Srbi su ćiveli odvojeno od ostalih i, mada su se nalazili u istoj zgradi, Milošević i ljudi oko njega tretirali su ih krajnje maćehinski. Dešavalo se da se došunjaju do nas i pitaju da li mogu da pozajme telefaks, pošto im je to pravo uskraćeno u "njihovoj" kući". Milošević je očigledno pregovarao o mapama, a da pri tom ne umeša bosanske Srbe, koji su videli konačnu kartu tek pošto je sve već bilo odlučeno. Istu taktiku primenjivao je i Tuđman sa bosanskim Hrvatima, kojima Dejtonsku kartu nije predočio on već predstavnici Federacije. Zubak se, videvši predlog o granicama u rodnoj mu Posavini, iskreno zaprepastio i naljutio, i njegov gnev, za razliku od gneva bosanskih Srba, rezultirao je dodelom malo veće teritorije Federaciji. Tuđman je bio ubedljivo glavna ličnost hrvatske delegacije, koju je sačinjavalo bezbroj čuvara, asistenata, oficira. On je po ko zna koji put opravdao ime novog Tita. U bosanskoj kući je, naprotiv, vladalo nepoverenje među delegatima. Hrvati Prlić i Zubak jasno su se opredelili kao Hrvati, dok je među Muslimanima (Izetbegović, Šaćirbeg, Silajdćić) vladao raskol koji je, po Biltu, bio jedan od glavnih problema dejtonskih dana.\nKafana zvana "Packy"s" bila je glavno sastajalište svih učesnika pregovora u Dejtonu. Ali Milošević, "koji je smatrao da je "Packy"s" suviše prost za istinskog socijalistu, ubrzo se smestio u Oficirskom klubu nekoliko kilometara odatle, i zamolio neke američke prijatelje da mu isporučuju gurmansku hranu, koju ovaj inače dobro snabdeveni klub nije bio u stanju da ponudi". Jedan bogati bivši kongresmen srpskog porekla je Miloševiću donosio jastoge da bi ovaj imponovao gostujućim delegacijama. "Asketa" Izetbegović je ponekad sedeo u nekom ćošku kafane "Packy"s", dok se Tuđman tamo nije ni pojavio.\nO Franji Tuđmanu Bilt nema nijedne lepe reči da kaće, čak ni iz diplomatske kurtoazije (Zubak je, s druge strane, bio jedini od trojice u novom bosanskom Predsedništvu s kojim nije imao nikakvih problema). Tuđman je, po Biltovoj oceni, sasvim drugačiji čovek od Miloševića i Izetbegovića. Retko diskutuje, uglavnom drći predavanja. Engleski razume i govori bez poteškoća, ali uvek insistira na simultanom prevođenju. Za Tuđmana je sudar različitih civilizacija na Balkanu glavno pitanje, a razdvajanje naroda jedino rešenje. Bilt ipak konstatuje da je Tuđman najuspešniji akter jugoslovenskih ratova i da je Hrvatska jedini dobitnik, ako se o dobitniku uopšte moće govoriti.\nSa Slobodanom Miloševićem Bilt se često sretao. Ovaj ga je znao nervirati i Bilt je bio svestan da mu ne moće verovati, ali smatrao je Miloševića ipak jedinim koji moće da pokrene poluge kod Srba u Bosni. Po Biltu, Milošević je čovek koji stalno diskutuje, na vrlo dobrom engleskom jeziku, i koji zna biti brz u odgovorima i šarmantan u svojoj zanesenosti, iako je ono što govori često u velikom raskoraku sa istinom. Milošević je uveren da svojom ličnošću i argumentacijom moće uticati na svet. Što mu donekle i uspeva, ali cela priča se na kraju ipak svodi na osnovne faktore u ovom ratu, čiji je on najveći krivac. Bilt smatra Miloševića velikodušnim domaćinom, ali ga zbunjuje činjenica da ovaj izgleda nema šta drugo da radi nego da pregovara, kao da ima neograničeno vreme na raspolaganju. Sastanci s njim su zato često trajali po deset sati, jer Milošević rado priča o sasvim irelevantnim stvarima. I samo jednom u toku svojih čestih i dugih pregovora sa Miloševićem desilo se da je ovaj bio ometen sa strane (Mira Marković ga je nazvala da saopšti da im je sin povređen u saobraćajnoj nesreći). Inače ga nikad niko nije prekinuo, zamolio za nešto, nazvao telefonom. Njegov pisaći sto je uvek bio prazan, a jedino što je Bilt mogao primetiti na stolu njegove sekretarice bili su novinski isečci. Ipak, Milošević dobija i poneku, mada politički irelevantnu, pozitivnu ocenu od Bilta, na primer - da je duhovit. U Dejtonu je Milošević jednom, nakon što mu je rečeno da će sankcije biti suspendovane i nakon što je flaša konjaka bivala sve praznija, uz opšti smeh izveo malu pozorišnu predstavu imitirajući sve dotadašnje međunarodne pregovarače (Karingtona, Ovena itd.). Bilt na kraju pomalo ironično konstatuje da Milošević sâm nije baš pogodan da se od njega prave humoristički skečevi.\nŠto se tiče drugih Srba, Karl Bilt ponavlja pozitivne ocene međunarodne zajednice o Biljani Plavšić. Iako ne veruje da je ona promenila mišljenje o ratu i o odnosu Srba i ostalih nacija, Bilt primećuje da je Plavšićeva zabrinuta za svoj napaćeni narod, što uopšte nije primetio kod Krajišnika i paljanske klike.\nJedan zanimljiv deo u vezi sa Miloševićevom vlašću je onaj gde Bilt govori o načinima na koji su vršeni pritisci na njega u leto 1997. godine kako bi naterao bosanske Srbe da potpišu sve vaćne papire oko takozvanog Quick Start Packagea, serije osnovnih zakona za Bosnu, zakona koji su ovi ranije prihvatili ali su ga ponovo počeli opstruirati. Ovo je vreme kada se Milošević, nakon zimskih demonstracija, nalazi u finansijskom škripcu i ugovara prodaju 49 odsto PTT-a. Bilt se tada, kako kaće, "poigravao s mišlju" da zaustavi tu prodaju, ali je ipak odlučio da se ne meša. To bi, inače, bila jedna dalekosećna intervencija čiji bi rezultat bilo vrlo zanimljivo videti.\nAlija Izetbegović ponovo ispada "najmekši" od trojice nacionalnih lidera. Karl Bilt smatra da Izetbegović nema Tuđmanovu čvrstinu niti Miloševićevu vlastoljubivost. Nikada ne drći predavanja i retko diskutuje: sluša, razmišlja, traći, okleva. Više je intelektualni nego harizmatični lider. Ali Bilt često napominje kako je Izetbegović "dobar" uglavnom kad je sam - čim ima svoje ratoborne pomoćnike oko sebe, postaje tvrđi. Ipak, Izetbegović, smatra Bilt, igra u sasvim drugoj ligi nego ostali nacionalni lideri u bivšoj Jugoslaviji, jer se u njegovom slučaju ne mogu osporiti intelektualni nivo i moral. Biltov oproštaj od Izetbegovića bio je sasvim drugačiji od onih sa Tuđmanom i Miloševićem - setan i s obostranim poštovanjem. Od ostalih muslimanskih lidera u Bosni najviše poštovanja ima prema Hasanu Muratoviću, koji uprkos ponekad napadnom stilu i tvrdoj pregovaračkoj politici, dobija ocenu kao "jedan od politički i administrativno najkompetentnijih ljudi u muslimanskom vođstvu". Najniže na ovoj lestvici nalazi se Šaćirbeg.\nSve u svemu, smatram da Biltova knjiga predstavlja istinski poduhvat ovog švedskog političara i da ona moće umnogome da pomogne u tumačenju postdejtonske Bosne - ovde obim daje dodatnu vrednost knjizi. Uvodno poglavlje i završna analiza su impozantni, i pokazuju da Bilt nije "bilo ko" već evropski političar velike intelektualne i moralne snage, kao i veliki poznavalac međunarodne politike. Šta je Bilt zaista postigao za svoje dve godine u Bosni moće eventualno biti predmet kritike, ali nositi se sa našim nacionalpolitičarima svakog dana tokom dve godine nije posao koji bi, nakon čitanja knjige Zadatak Mir, trebalo preporučiti bilo kome, bez obzira na visoku platu i međunarodni ugled koji takav položaj može doneti


Bahrain: Rosberg i Alonso najbrži na drugom treningu\nVozač Williamsa Nico Rosberg odvezao je najbrži krug na drugom slobodnom treningu uoči Velike nagrade Bahraina, koja se vozi u nedjelju. Drugi je bio Fernando Alonso,\n24.04.2009 @ 17:02\nNakon što je bio četvrti na prvom slobodnom treningu u jutarnjim satima petka, Rosberg je stazi pristupio još agresivnije i preciznije što mu je bilo dovoljno za ostvarivanje najboljeg vremena kruga (1:33.339). Bio je to ujedno i najbrži krug cijelog dana, i dobar uvod u nedjeljnu utrku za Williams s Toyotinim motorom.\n>> Hamilton najbrži, Button četvrti na prvom treningu u Bahrainu\nTim je rezultatom njemački vozač bio uspješniji od konkurencije koju su predvodili dvostruki svjetski prvak, Renaultov Fernando Alonso, te vlasnik trećeg vremena poslijepodnevne probe, Toyotin Jarno Trulli.\nNajbrži s prvog slobodnog treninga, branitelj naslova svjetskog F1 prvaka Lewis Hamilton, ostvario je tek 11. vrijeme, no i kao takav je bio bolji od Ferrarijevih uzdanica Felipea Masse i Kimija Räikkönena koji nakon tri uvodne utrke u sezoni nemaju još niti jedan osvojeni bod.\nJenson Button i Rubens Barrichello, Brawnov vodeći dvojac u svjetskom prvenstvu Formule 1, ostvario je šesto i deveto vrijeme drugoga treninga.\nVelika nagrada Bahraina, četvrta utrka sezone u kalendaru elitnog automobilističkog natjecanja, vozi se u nedjelju s početkom u 14 sati.\nKvalifikacijski trening za startna mjesta na rasporedu je u subotu u 13 sati.\nVelika nagrada Bahraina, drugi slobodni trening:\n1. Nico Rosberg (Williams-Toyota) 1:33.339\n2. Fernando Alonso (Renault) +0.191\n3. Jarno Trulli (Toyota) +0.277\n4. Sebastian Vettel (RBR-Renault) +0.322\n5. Mark Webber (RBR-Renault) +0.337\n6. Jenson Button (Brawn-Mercedes) +0.355\n7. Adrian Sutil (Force India-Mercedes) +0.424\n8. Timo Glock (Toyota) +0.425


55 godina Muzeja 25. maj | SEEcult.org\nVest | Beograd | Jubilej | Tito | Jugoslavija | MIJ | Mika Jankovic | 25. maj\n23.05.2017 | 15:18\nMuzej “25. maj” u Beogradu, jedan od retkih objekata potpuno očuvane originalne funkcije i namenske arhitekture iz perioda socijalističke Jugoslavije, obeležava 55 godina od kada je osnovan, kao poklon Grada Beograda tadašnjem jugoslovenskom predsedniku Josipu Brozu Titu. Povodom jubileja, pripremljen je specijalni program sa ekskluzivnom turom, a u slavu arhitekte tog zdanja Mihaila Mike Jankovića, autora niza drugih reprezentativnih objekata, poput stadiona Tašmajdan i Partizan i palata Srbija i Ušće, Skupština grada usvojila je inicijativu da Botićeva ulica ponese njegovo ime.\nJubilej Muzeja “25. maj” biće obeležen 24. maja od 18 sati ekskluzivnom turom za koju su mesta odavno popunjena, a obuhvata i odlazak do jednog od solitera naspram muzejske zgrade, koji su takođe delo Jankovića, i na čijem će vidikovcu učesnici imati priliku da čuju analizu najpoznatijih građevina tog čvenog arhitekte. Tura će biti nastavljena na muzejskom platou, gde će sa svojim projektom posetioce upoznati arhitekta Branislav Jovin, dok će o pojedinostima rada na mozaiku na pročelјu fasade više reći sin autora Bogdana Karanovića – fotograf Branislav Karanović. Tura se završava obilaskom unutrašnjosti Muzeja “25. maj” sa direktorkom Muzeja Jugoslavije Nedom Knežević, muzejskim savetnikom Momom Cvijovićem i profesorom Milanom Popadićem, a uključiće i gosta iznenađenja koji će, kao izuzetno blizak arhitekti Jankoviću, podeliti zanimlјive anegdote i sećanja iz njegovog života.\nObjekat Muzeja “25. maj” svečano je otvoren 24. maja 1962. godine, a to zdanje i danas provocira i izaziva oprečne stavove stručnjaka i šire javnosti, kako svojim umetničkim oblikovanjem, tako i simboličnim vrednostima koje se za njega vezuju.\nNeda Knežević i Mom Cvijović\nIako je bio poklon Grada Beograda Titu za 70. rođendan, Tito je zapravo još 1954. godine inicirao njegovo osnivanje, a prema rečima Nede Knežević, posetio ga je svega tri puta.\n“Svoje goste je uglavnom vodio u Narodni muzej i Muzej savremene umetnosti”, rekla je direktorka MJ 23. maja novinarima, ističući da je Muzej “25. maj” otvoren prvenstveno da bi se u njemu izlagali pokloni koje je Tito dobijao - sve do početka 80-ih, kada ušao u sastav Memorijalnog centra “Josip Broz Tito”, a potom 1996. godine u kompleks Muzeja Jugoslavije.\nPrema rečima muzejskog savetnika Mome Cvijovića, koji je u Muzeju “25. maj” proveo gotovo 40 godina, od dana osnivanja tog muzeja u zgradi nije ništa promenjeno - jedino je nestala stalna postavka, koja je postojala od 1962. godine do pole Titove smrti, odnosno 1982.\nTito je inicirao ideju osnivanja tog muzeja 1954. godine, kada se na satanku sa predstavnicima gradskih vlasti pobunio protiv predloga Vojske da se na tom prostoru grade stambeni objekti. tito e “rekao je da je planirao da se tu izgradi muzej. Tada nije imao mnogo poklona, jer je na čuvena putovanja krenuo tek posle Informbiroa, 1953. Najveći broj poklona koji je imao bile su štafete, pa je takav i muzejki fond bio. Od 2.200 eksponata, više od 1.200 su bile štafete. Muzej je u osnivanju i imao naziv Muzej darova, a tek kasnije dobio je ime ‘25. maj’, jer je i samim sadržajem ukazivao na tu najveću manifestaciju” – slet na Dan mladosti kojim je proslavljan Titov rođendan.\nIako se ne zna tačan broj posetilaca, Cvijović procenjuje da ih je do sada više od 20 miliona.\nPrema rečima Cvijovića, posetioci najbolje reaguju na izložbe iz muzejskih kolekcija, a obrnutu reakciju imaju kada vide “stvari koje nemaju veze sa Titom i tim periodom”.\nMuzej “25. maj” je pritom najstariji namenski izgrađen muzejski objekat u Srbiji, čiji je autor posebno zanimljiv, jer je zaslužan i za niz drugih najmarkantijih objekata u Beogradu.\n“Ne razmišljajući ranije o tome, shvatili smo da - kada upućujemo naše goste šta da obiđu u Beogradu, nabrajamo zgrade koje je Mika Janković radio. Ispada je je Mika Janković zaista bio dvorski arhitekta”, rekao je Cvijović, ističući i da se za Muzej “25. maj” može reći da je bio jedan od “najjugolovenskijih objekata”, budući da su u njegovoj izgradnji učestvovali stručnjaci iz svih bivših republika SFRJ, a i materijal je stizao iz svih krajeva nekadašnje države.\nSlovenci su, kako je dodao, davali predloge za tekstil i venecijanere, ploče ispred muzejske zgrade su sa Brača…\nFresko-slika Raula Goldonija\nMuzej “25. maj” specifičan je i po tome što je jedan od retkih primera total dizajna u arhitekturi Beograda.\nU centralnom holu dominira fresko-slika Raula Goldonija, naspram koje je mapa Titovih putovanja. Goldoni je sličnu fresku uradio i u centralnoj loži stadiona FK Partizan (nekadašnji stadion JNA), ali je ona, prema rečima Cvijovića, u lošem stanju.\nU slavu Jankovića, povodom 40 godina od njegove smrti, Muzej Jugolavije pokrenuo je prošle godine i projekat “Prepoznavanje”, čije su autorke Neda Knežević i kustoskinja Marija Đorgović.\n“Prepoznajemo u Muzeju neke vrednosti koje su davno prepoznate, ali i neke nove, dok upoznajemo mlađe generacije sa zgradom i eksponatima”, rekla je ona, ističući i da istoriju Muzeja “25. maj” krasi impozantan spisak izložbi iz zemlјe i inostranstva u periodu od 1978. do danas, kao i brojni međunarodni i domaći skupovi, seminari, predavanja i druge aktivnosti, te posete velikog broja državnika, poznatih ličnosti i delegacija.\nMapa Titovih putovanja\nU okviru projekta “Prepoznavanje”, na osnovu obimnog istraživanja i valorizacije stvaralaštva arhitekte Muzeja “25. maj”, Muzej Jugoslavije uputio je u maju 2016. godine Komisiji za spomenike i nazive trgova i ulica inicijativu da Botićeva ulica ponese ime Mike Jankovića (Mihailo Janković tako je potpisivao svoje projekte), što je ovih dana i prihvaćeno.\nRođen u porodici građevinara u Beogradu, Janković je sledeći oca, poznatog beogradskog arhitektu, diplomnirao 1936. godine na Arhitektonskom odseku Tehničkog fakulteta u Beogradu. Odmah po oslobođenju, 1945. godine, stupio je na dužnost projektanta JNA, a 1953. osnovao je projektantski atelјe Stadion, na čijem se čelu nalazio sve do smrti.\nRemek-dela u njegovom opusu, pored Muzeja “25. maj”, jesu i stadioni FK Partizan i Tašmajdan, Palata Srbija (nekadašnja Palata federacije) i Palata Ušće (nekada Centralni komitet SKJ).\nPored tih građevina sportskog i javnog karaktera, kao arhitekta s najbogatijim radom u posleratnoj arhitekturi Beograda, Janković je projektovao i izveo, kao autor ili koautor, čitav niz stambenih i stambeno-poslovnih zgrada. Između ostalog - stambenu višestpratnicu na uglu Mileševske i Božidara Adžije, stambenu zgradu u Palmotićevoj 17, stambeno naselјe između Kablarske, Kuršumlijske i Sitničke ulice na Senjaku, stambenu višespratnicu u Dobačinoj 36, stambenu trospratnicu u Drinčićevoj 2-4, stambenu zgradu u Takovskoj ulici, naselјe u Ulici gospodara Vučića, poslovno-stambenu zgradu Svetlost u Francuskoj 11, stambenu zgradu u 27. marta 121, poslovno-stambenu zgradu sa supermarketom u Gospodar Jovanovoj, modnu kuću u Ulici Kneza Mihaila 8, vlastitu porodičnu vilu u Šekspirovoj ulici, kolektivnu stambenu trospratnicu u Gospodskoj 8-12 u Zemunu, stambeni soliter u Cvijićevoj 28, naselјe u Ulici 27. marta sa tri solitera na brojevima 36, 28 i 20… Nјegovo delo je i adaptacija Doma JNA u Ulici braće Jugovića, kao i sportski park na Banjici sa igralištima za različite sportove i zgradom Fiskulturnog doma, kao i fontane ispred kafane Poslednja šansa na Tašmajdanu i ispred i u unutrašnjosti zgrade SIV-a.\nJanković je dobitnik, zajedno sa Uglјešom Bogunovićem, prve Oktobarske nagrade Grada Beograda, koja je ustanovlјena 1956. godine, a nagrađen je za projekat Stadiona Tašmajdan. Za završetak zgrade SIV-a odlikovan je Ordenom rada s crvenom zastavom 1962. godine.


Kukuruz šećerac Archives - Agro Info Tel\nHome » Tag Archives: Kukuruz šećerac\nTag Archives: Kukuruz šećerac\nKukuruz šećerac se koristi za ljudsku ishranu u mlečnoj fazi razvoja , kada je zrno nežno, sočno i slatko. Šećerac je jedna od najpopularnijih povrtarskih kultura u zemljama gde postoji tradicija proizvodnje i potrošnje, a potrošnja se iz godine u godinu povećava u većini zemalja širom sveta. Kukuruz šećerac dobro uspeva na prirodno plodnim, strukturnim, humusnim i dubokim zemljištima koja ...\tRead More »\nPamukova sovica – Helicoverpa armigera je polifagna štetočina koja pojedinih godina može naneti znatne štete. Na razvoj i masovno razmnožavanje ove sovice povoljno utiču više temperature i padavine s proleća i visoke temperature tokom letnjih meseci . Napada i papriku, paradajz. Tipična je suptropska vrsta, a u naše krajeve leptiri doleću sa područja Mediterana koji se, vde dalje razmnožavaju i ...\tRead More »\nKukuruz šećerac – Kao jedan od postrnih useva mi preporučujemo gajenje kukuruza šećerca, kulture koja se na našim njivama malo gaji a može da da dobre prinose i da obezbedi pristojnu zaradu ratarima. Kukuruz šećerac je jedna od najpopularnijih povrtarskih kultura u zemljama gde se konzumira u velikim količinama. Koristi se u ljudskoj ishrani onda kada je zrno u mlečnoj ...\tRead More »


Novak ekspres do finala! Moćni Đoković preslišao Zvereva, deluje nepobedivo! | Telegraf - Najnovije vesti\n13. oktobar 2018 | 11:46 » 14:42\nSrbin se prošetao do finala Šangaja, za trofej protiv Federera ili Ćorića\nIgra Novak kao mašina! Najbolji srpski teniser plasirao se u finale Mastersa u Šangaju neočekivano lakom pobedom nad Aleksandrom Zverevim u dva seta 6:2 i 6:1 za samo 61 minut!\nSem plasmana u samu završnicu turnira, Novak je obezbedio drugo mesto na ATP listi, a rival za trofej biće mu bolji iz meča Rodžer Federer - Borna Ćorić.\nSa neobjašnjivom lakoćom Đoković je izašao na kraj sa momkom koji je projektovan kao budući "broj jedan" svetskog tenisa , mada teško da će se takva prognoza ostvariti sve dok teniskim terenima vlada srpski as.\nSvaka priča o ravnopravnosti i neizvesnosti u ovom meču prestala je da postoji posle samo desetak minuta, do rezultata 2:2 u prvom setu: od tada, meč je bio "jednosmerna ulica".\nTeniska publika u Šangaju bodri Noleta Foto: Tanjug/Ap\nUbacio je Srbin u "viši stepen" prenosa, igrao u prepoznatljivom maniru i ritmu koji njegov rival nije mogao da isprati. Od 2:2, vrlo brzo je na semaforu pisalo 6:2 kao nagoveštaj rutiniranja koje je usledilo.\nDrugi set je bio definicija dominacije jednog naspram drugog igrača.\nĐoković je zaigrao još bolje, poveo 2:1, a onda i "brejknuo" Zvereva kome je, očito, baš taj momenat, potpuno slomio borbeni moral. Sve što se do kraja dešavalo bilo je Novakovo otaljavanje posla protiv grogiranog rivala.\nVelika pobeda Novaka će postaviti ispred Federera na najnovijoj ATP listi, a Švajcarac će, ukoliko se ne desi veliko iznenađenje sa Ćorićem, ponovo biti rival našem asu na putu do još jednog trofeja.\nTagovi: Aleksandar Zverev, Masters Šangaj, Novak Đoković\nAaaa 13.10.2018 17:48\nSta reci za coveka koji je dosao do finala bez izgubljenog seta i bez izgubljenog servisa (samo 3 break lopre za 4 meca)... Nole svaka cast!!! Nikad nismo trebali da sumnjamo da ces ponovo biti onaj stari!!!!\nBravo 13.10.2018 17:27\nPonos Crne Gore ! 💪\nBut 13.10.2018 15:00\nA Federer ponovo izbegao mec sa Novakom, i dalje cuva medjusobni skor.


KADA ĆE BITI ZAVRŠENA NOVA AUTOBUSKA STANICA U BEOGRADU? - Beograduživo.rs\nHome»INFO»Gradske vesti»KADA ĆE BITI ZAVRŠENA NOVA AUTOBUSKA STANICA U BEOGRADU?\nKADA ĆE BITI ZAVRŠENA NOVA AUTOBUSKA STANICA U BEOGRADU?\nAutor NR InTeam /\t 11. септембра 2019. Gradske vesti\nKako je za Telegraf naveo zamenik gradonačelnika Beograda Goran Vesić, kompletna autobuska stanica bi do kraja sledeće godine trebalo da se preseli u Blok 42, prekoputa sadašnjeg Buvljaka. Takođe, on je dodao da je plan da se do kraja ove godine uradi kompletan stanični plato, da se isti betonira i da se urade svi radovi do kote 0, odnosno izlazak iz radova ispod zemlje.\nPlanirano je takođe da se tokom sledeće godine igradi autobuska stanica, zajedno sa pratećim objektima, kao i proširenje saobraćajnica, kako bi veći broj autobusa mogao da pristupa pomenutoj stanici.\nNa novoj autobuskoj stanici će se izmestiti međunarodni, turistički, međugradski i prigradski autobuski saobraćaj, a gradski autobusi će vožnju otpočinjati na okretnici koja bi trebala biti izgrađena uz Bulevar Milutina Milankovića.\nPRETHODNA VESTKOMEMORACIJA MUZIČARU DALIBORU ANDONOVU, SUTRA SAHRANA\nSledeća vest ISKLJUČENJA STRUJE ZA ČETVRTAK, 12. SEPTEMBAR


Kako Putin provodi slobodno vreme, i zašto se zbog toga Tajna služba „hvata za glavu“ | Portal NA VODI\nKako Putin provodi slobodno vreme, i zašto se zbog toga Tajna služba „hvata za glavu“\n20. mar 2017. - Iskustva, Izbor urednika - Tagged: Putin, Rusija\t- Bez komentara\nRuski predsednik je proveo slobodan dan u sibirskoj tajgi. Putin i inače voli aktivan odmor: šetnje po divljini, ribolov i adrenalinske sportove, i sve to na teritoriji Rusije.\nPortparol Vladimira Putina Dmitrij Peskov ispričao je 2. marta novinarima da se njegov šef nalazi u sibirskim šumama. Posle radne posete Krasnojarsku (3.352 km istočno od Moskve) predsednik je odlučio da uzme slobodan dan i provede ga u divljini. Po Peskovljevim rečima, Putin se nalazio „u pohodu“ 400 km od najbližeg naselja. Proveo je dve noći u tajgi i vratio se u Moskvu 3. marta.\nTo nije prvi put da se predsednik Rusije odmara daleko od civilizacije. Na primer, 2014. godine je 7. oktobra, na svoj rođendan, otišao u Sibir. Tamo se, kako je sam rekao, šetao po planinama i prešao gotovo devet kilometara. Posle te šetnje ga je „sve bolelo“.\nPored pešačkih pohoda Putin voli i ribolov. Nekoliko puta je bio na pecanju sa premijerom Dmitrijem Medvedevom i ministrom odbrane Sergejem Šojguom. Jedno takvo pecanje je postalo istorijski događaj. Naime, 17. avgusta 2011. godine (2008-2011. je Putin bio premijer, a Medvedev predsednik) dvojica političara su na pecanju odlučila da izvrše „povratnu rokadu“, tj. da Putin ide na predsedničke izbore, a Medvedev na mesto premijera.\nGovoreći o novogodišnjim aktivnostima predsednika Dmitrij Peskov je istakao da Putin voli da pliva i igra hokej, „i time se bavi svakodnevno, kada za to postoji mogućnost“. Hokej je posebno drag ruskom predsedniku. On ponekad izlazi na led na mečevima Noćne hokejaške lige (NHL, amaterska liga osnovana 2011. godine na njegovu inicijativu). A jednom je 2015. godine postigao čak sedam golova u gala meču ove lige, u reprezentaciji „Zvezde NHL“.\nEksperti smatraju da je aktivni Putinov odmor signal stanovništvu da je predsednik u svoje 64 godine i dalje aktivan i pun snage. „To se svakako dopada našim biračima. A zašto da ne? Svima se dopada zdrav i snažan predsedik“, navodi „Kommersant FM“ mišljenje politikologa Dmitrija Tuljčinskog.\nU januaru je čelnik ove republike Šolban Kara-ol čak predložio da se u Tuvi održi predstojeći susret Vladimira Putina i Donalda Trampa. Po njegovom mišljenju, „u netaknutoj tišini tajge Putin i Tramp će moći da pronađu zajednički jezik i da čestito porazgovaraju“.\n- Njemu niko ne bi to nametao – ističe šef Centra za političke informacije Aleksej Muhin.\nPo njegovom mišljenju, Putinova ljubav prema „adrenalinu“ ponekad je nezgodna za njegove pomoćnike.\n- Putinova radoznalost i težnja ka ekstremno aktivnom odmoru u velikoj meri stvara glavobolje našim specijalnim službama – rekao je Muhin za „Rusku reč“.\nTajkun želi da oformi novo Rusko Carstvo u južnom Pacifiku\nFRANCUSKA U PARANOJI: Putin je toliko jak, da nas je…\nPUTINOVA MORSKA NEMAN IDE KUĆI: Rusija povlači „Admirala Kuznjecova“ iz…


RTS :: SAD ubedljive protiv Sveta, Dončić obeležio prvi dan Ol-stara\nKošarka SAD ubedljive protiv Sveta, Dončić obeležio prvi dan Ol-stara\nsubota, 15. feb 2020, 07:15 -> 07:54\nOl-star vikend u Čikagu počeo je u noći između petka i subote utakmicom "Zvezda u usponu" u kojoj su se sastali Tim SAD i Tim sveta. Duel kojim se tradicionalno otvara najveći spektakl u NBA ligi predstavlja okršaj rukija i sofmora, odnosno košarkaša koji igraju prvu i drugu sezonu. Igrači rođeni u Sjedinjenim Američkim Državama ubedljivo su pobedili, rezultatom 151:131.\nPored Bridžsa, još sedmorica igrača selekcije SAD imala su dvocifren učinak – Erik Paskal je bio najefikasniji sa 23 poena, Kolin Sekston je dodao 21, Tre Jang 18, Kendrik Nan 16, prvi pik sa prošlogodišnjeg drafta Zajon Vilijamson 14...\nNa drugoj strani najbolji su bili Kanađani Er Džej Beret (3. pik 2019) sa 27 i Brendon Klark sa 22 poena. Slovenac Luka Dončić zaustavio se na 16 poena (6-11 iz igre, 4-9 za tri), ali je obeležio spektakl u "Junajted centru".\n(subota, 15. feb 2020, 09:33) - Дејан [neregistrovani]\nКао да су смели да победе :-D